Ryderbeker: Enkelspelwedstryde Sondag deurslaggewendRyderbeker (Foto: esquire.com) Die VSA begin Sondag op die derde dag van die Ryderbeker by die Hazeltinebaan in Minnesota met ŉ voorsprong van drie punte (9½-6½) oor Europa. Al 24 spelers sal Sondag op die baan wees wanneer die 12 enkelspelwedstryde beslis word. Saterdag se gholf, die vier beurtspel- en vier vierbalwedstryde, was ŉ titaniese stryd. Die atmosfeer het soms effens onaangenaam geraak met die skare se onsportiewe gedrag en die spelers wat die mense verder opsweep met hulle uitdagende en luide viering van goeie houe en putjies wat gewen word. Ten minste een toeskouer is van die terrein verwyder na ŉ onderonsie met McIlroy. Die driepunt-voorsprong mag dalk lyk asof dit neusie verby is vir die Europese span om hulle vierde agtereenvolgende oorwinning te beklink, maar dit ís al tevore gedoen. In 2012 was die VSA op Medinah vier punte voor op die derde dag maar Europa het toe wel die VSA op eie bodem geklop. Die bepaling van wie teen wie in die 12 enkelspelwedstryde speel, is van uiterste belang en kan die uitslag van die toernooi bepaal. Die twee ekstremiste, McIlroy en Reed, sal in die eerste wedstryd mekaar die stryd aansê. Enkelspelwedstryde – Patrick Reed teen Rory McIlroy Jordan Spieth teen Henrik Stenson JB Holmes teen Thomas Pieters Rickie Fowler teen Justin Rose Jimmy Walker teen Rafa Cabrera Bello Phil Mickelson teen Sergio Garcia Ryan Moore teen Lee Westwood Brandt Snedeker teen Andy Sullivan Dustin Johnson teen Chris Wood Brooks Koepka teen Danny Willett Matt Kucharn teen Martin Kaymer Zach Johnson teen Matthew Fitzpatrick Die uitslae Saterdag – (Telling na twee dae: VSA 9½ Europa 6 ½) Beurtspel (Europa 2½ – 1½) Rory McIlroy/Thomas Pieters (Europa) wen 4&2 teen Phil Mickelson/Rickie Fowler Brandt Snedeker/Brooks Koepka (VSA) wen 3&2 teen Matthew Fitzpatrick/Henrik Stenson Justin Rose/Chris Wood (Europa) wen 1-voor teen Zach Johnson/Jimmy Walker Jordan Spieth/Patrick Reed gelyk met Sergio Garcia/Rafa Cabrera Bell Vierbal (VSA 3-1) Rory McIlroy/Thomas Pieters (Europa) wen 3&1 teen Dustin Johnson/Brooks Koepka Ryan Moore/J.B. Holmes (VSA) wen 1-voor teen Danny Willett/Lee Westwood Phil Mickelson/Matt Kuchar (VSA) wen 2&1 teen Martin Kaymer/Sergio Garcia Patrick Reed/Jordan Spieth (VSA) wen 2&1 teen Henrik Stenson/Justin Rose